OzLabs/hebrew-wiki-articles huggingface dataset:
גרהארד ארמור הנסן

הנסן במעבדה

גרהארד הנריק ארמור הנסן (בנורווגית: Gerhard Henrik Armauer Hansen; 29 ביולי 1841 – 12 בפברואר 1912) היה רופא נורווגי, הידוע בעיקר בתרומתו לזיהוי החיידק Mycobacterium leprae ב-1873 כגורם למחלת הצרעת (הידועה גם בשם "מחלת הנסן").
==חייו==
=== ילדות ולימודים ===
הנסן נולד בעיר ברגן שבנורווגיה ולמד רפואה באוניברסיטת פרדריק המלכותית (כיום אוניברסיטת אוסלו).
בשנת 1866, קיבל תואר דוקטור לרפואה והתמחה בבית החולים הלאומי בכריסטיאניה (שמה הקודם של אוסלו) וכרופא בלופוטן.

=== מחקר הצרעת ===
בשנת 1868 שב הנסן לברגן לחקור את מחלת הצרעת יחד עם המומחה בעל השם, דניאל קורנליוס דניאלסן.
צרעת נחשבה אז בעיקר למחלה תורשתית או מיאזמית אך הנסן הסיק על בסיס מחקר אפידמיולוגי שצרעת היא מחלה עם גורם ספציפי.

בשנים 1870–1871 עבר הנסן לבון ווינה על מנת לרכוש את ההכשרה הנחוצה לו על מנת להוכיח את ההשערה שלו.
בשנת 1873 הכריז הנסן כי הוא גילה את ה-Mycobacterium leprae ברקמותיהם של כל חולי הצרעת שבדק אך מכיוון שלא זיהה תגלית זו כחיידק, קיבל תמיכה מועטה.

בשנת 1879, נתן הנסן דגימות רקמה לאלברט ניסר (Neisser) שהצליח לזהות את החיידק בעזרת טכניקת ההכתמה (Staining) ובשנת 1880 פרסם ניסר כי גילה את האורגניזם המחולל את מחלת הצרעת.

=== ויכוחים על הגילוי וניצחון להנסן ===
בין ניסר להנסן היו מחלוקות בנוגע לגילוי החיידק. בעוד הנסן היה החוקר שמצא אותו, ניסר זיהה את החיידק כגורם האטיולוגי למחלה. ניסר ניסה להמעיט בערכו של הנסן בתגלית ואכן תגליתו של הנסן נפגעה בעקבות הכישלון שלו בהפקה של תרבית מיקרוביולוגית טהורה על מצע מלאכותי, דבר שהיה נחוץ על מנת להוכיח שהאורגניזם דמוי המקל (Rod shaped) שמצא אכן מדבק.

=== שלהי חייו ===
בהמשך ניסה הנסן להדביק לפחות פציינטית אחת שלו ללא הסכמתה בחיידק שגילה, ולמרות שלא נגרם לה שום נזק, המקרה הסתיים בבית המשפט והנסן איבד את משרתו בבית החולים.

הנסן נשאר קצין רפואה לצרעת בנורווגיה ובזכות מאמציו הועברו חוקי הצרעת בנורווגיה בשנים 1877 ו-1885 דבר שגרם לירידה קבועה במספר החולים בצרעת בנורווגיה מ-1,800 מקרים ידועים בשנת 1875 ל-575 מקרים ב-1901. עבודתו הייחודית הוכרה בקונגרס הצרעת הבין-לאומי שנערך בברגן בשנת 1909.

=== מותו ===
הנסן סבל ממחלת העגבת משנות ה-60 של המאה ה-19 ולבסוף נפטר ממחלת לב ב-1912.

===הנצחה===
מוזיאון הרפואה בברגן נקרא על שמו של הנסן ולעיתים הוא מכונה "מוזיאון הצרעת" (Leprosy museum). אוניברסיטת ברגן גם כן קראה על שמו מכון מחקר – בניין ארמור הנסן, הממוקם בבית החולים האוניברסיטאי הוקלנד (Haukeland) בברגן. ארכיוני הצרעת בברגן מועמדים על ידי ארגון אונסק"ו לרשימות בפרויקט זיכרון עולם.

בשלהי המאה ה-19 הוקם בירושלים "בית החולים למצורעים עזרת ישו" כדי לטיפול בחולי מחלת הנסן, שמו שונה אחר כך לבית החולים הנסן.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ביולוגים נורווגים
קטגוריה:רופאים נורווגים
קטגוריה:צרעת
קטגוריה:אישים שעל שמם בתי חולים בישראל
קטגוריה:בוגרי אוניברסיטת אוסלו
קטגוריה:נורווגים שנולדו ב-1841
קטגוריה:נורווגים שנפטרו ב-1912
19 (אלבום)

19 הוא אלבום הבכורה של הזמרת-יוצרת הבריטית אדל. האלבום יצא לאור ב-28 בינואר 2008, על ידי חברות התקליטים XL. שבוע לאחר שהסינגל המוביל של האלבום, "Chasing Pavements", יצא. מהרגע שיצא דורג במקום הראשון בטבלת אלבומי הממלכה המאוחדת. האלבום זכה להצלחה עולמית כאשר מכר למעלה מ-3,000,000 עותקים בארצות הברית הברית, למעלה מ-2,300,000 בבריטניה וכ-8,000,000 עותקים ברחבי העולם ובכך הפך לאחד מהאלבומים הנמכרים ביותר בהיסטוריה.

== רקע ==
אדל קראה לאלבום בהתאם לגילה אז, 19. שמו של אלבומה השני 21, עומד על אותו הבסיס וכן האלבום השלישי "25". תחילה הוציאה אדל את הסינגל הראשון בכל הקריירה שלה הנקרא "Hometown Glory", אשר זכה להצלחה בינונית כאשר הצליח בשיאו להיכנס למקום ה-19 במצעד הבריטי. לאחר מכן הוציאה הזמרת את סינגל הפריצה שלה הנקרא "Chasing Pavements", אשר זכה להצלחה עולמית, מכר כמויות עותקים רבות והצליח להיכנס למקום ה-2 במצעד הבריטי ובכך הפך לסינגל המצליח ביותר מן האלבום. לאחר מכן יצא הסינגל השלישי הנקרא "Cold Shoulder", אשר זכה להצלחה נאה ברחבי העולם. ולבסוף יצא הסינגל הרביעי והאחרון מן האלבום הנקרא "Make You Feel My Love", וסינגל זה היה חידוש לשירו של הזמר בוב דילן, ועורר עניין רב בקרב האנשים ובכך הצליח בשנית והפך במהרה לסינגל נמכר מאוד.

== רשימת רצועות ==

== מיקומי שיא ==
במצעדים האלבום זכה להצלחה רבה, כאשר הצליח להיכנס למצעדים רבים ובנוסף להגיע למקום ה-1 במצעד האלבומים הבריטי.

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 2×
|213,000
|-
!בלגיה (BEA)
|פלטינה 2×
|60,000
|-
!קנדה (Music Canada)
|פלטינה 3×
|240,000
|-
!דנמרק (IFPI Denmark)
|זהב
|15,000
|-
!פינלנד (Musiikkituottajat)
|זהב
|15,709
|-
!גרמניה (BVMI)
|פלטינה
|200,000
|-
!איטליה (FIMI)
|פלטינה
|70,000
|-
!מקסיקו (AMPROFON)
|זהב
|40,000
|-
!ניו זילנד (RMNZ)
|פלטינה 2×
|30,000
|-
!ספרד (PROMUSICAE)
|פלטינה
|80,000
|-
!שווייץ (IFPI Switzerland)
|פלטינה
|30,000
|-
!בריטניה (BPI)
|פלטינה 7×
|2,309,688
|-
!ארצות הברית (RIAA)
|פלטינה 3×
|3,000,000
|-
! colspan="3" |סיכום
|-
!אירופה (IFPI)
|פלטינה 3×
|3,000,000
|-
!בכל העולם
|
|13,054,000
|-
| colspan="3" | <small>מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable sortable"
!מדינה
!תאריך
!פורמט
!חברת תקליטים
|-
|אירופה
|25 בינואר 2008
| rowspan="6" |CD, הורדה דיגיטלית

| rowspan="3" |XL
|-
|אוסטרליה
|26 בינואר 2008
|-
|בריטניה
|28 בינואר 2008
|-
|ארצות הברית
|10 ביוני 2008
|קולומביה
|-
|פולין
|24 בנובמבר 2008
|XL
|-
|ברזיל
|6 ביוני 2011
|סוני מיוזיק
|-
|סין
|13 במרץ 2013
|CD
|星外星唱片 (סטארסינג)
|}

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-2008
קטגוריה:אלבומי אדל
קטגוריה:אלבומים באנגלית
קטגוריה:אלבומים שהופקו על ידי אג וייט
קטגוריה:אלבומים שהופקו על ידי מארק רונסון
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת אקס-אל רקורדינגס
פרס קלצ'קין

פרס על-שם הדסה ורפאל קלצ'קין הוא פרס שנתי המוענק לשחקנים ולאמנים מצטיינים, על שם השחקן רפאל קלצ'קין ואשתו הדסה.

שלוש שנים אחר מותו של קלצ'קין יסדה אשתו הדסה קלצ'קין קרן צמיתה, שמפירותיה מוענקים מדי שנה שני פרסים - פרס לשחקן המצטיין ופרס לאמן יוצר בתחום האמנות הפלסטית.

סכום הפרס השנתי היה 18,000 ש"ח והוא חולק באמצעות קרן התרבות אמריקה-ישראל.

==זוכי הפרס==

===שחקנים===
* אברהם רונאי (1989)
* נתן דטנר (1991)
* ששון גבאי (1992)
* אבנר חזקיהו (1994)
* ישראל דמידוב (1995)
* דב רייזר (1996)
* רוזינה קמבוס (1997)
* אלכס פלג (1998)
* מוני מושונוב (1999)
* ג'יטה מונטה (2000)
* יוסי גרבר (2001)
* דוית גביש (2002)
* אסנת פישמן (2003)
* יבגניה דודינה (2004)
* ענת וקסמן (2005)
* מיכה סלקטר (2006)
* אריה צ'רנר (2007)
* יונה אליאן (2008)
* רן דנקר (2016)
*מאיה מעוז (2019)

===אמנים===
* 1991 - אסף בן צבי
* 1996 - טל מצליח
* 2000 - שוקה גלוטמן.

==קישורים חיצוניים==
* 

==הערות שוליים==

קלצ'קין
קלצ'קין
גרשון (ג'ורג') גרי

גרשון (ג'ורג') גרי (תר"נ, 1890 – כ"ה בטבת תש"ב, 14 בינואר 1942) היה רופא כירורג בארץ ישראל.

==חייו==
גרי נולד באלכסנדריה שבחבל ווהלין, אז ברוסיה. הוריו היו מנחם מנדל גרגוס, סוחר, וחנה לבית שוכמן. ב-1905 היגרה משפחתו לארצות הברית. גרי סיים לימודי רפואה באוניברסיטת בוסטון, ולאחר מכן התמחה בבית החולים היהודי בית ישראל בניו יורק. ב-1915 נשא לאישה את ברטה קרמר.

ב-1918 התנדב גרי לגדוד העברי האמריקאי והגיע איתו לארץ ישראל. עם שחרורו בשנת 1919 התמנה כמנהל המחלקה הכירורגית בבית החולים הדסה בתל אביב, ולאחר מכן שימש במשרות דומות בבתי החולים של הדסה בצפת ובירושלים. ב-1927 התפטר מ"הדסה" בעקבות חילוקי דעות עם ההנהלה.

במאורעות תל חי, ב-1 במרץ 1920, הגיע גרי לטפל בפצועים, והיה עם יוסף טרומפלדור בשעת מותו. בעדותו על האירועים, שפורסמה בכתב העת "קונטרס" ב-12 במרץ, כתב גרי כי שאל את טרומפלדור איך הוא מרגיש, וטרומפלדור ענה "אין דבר, כדאי למות בעד הארץ".

בשנת 1928 התמנה למנהל המחלקה הכירורגית בבית החולים שערי צדק. היה חבר הוועדה הרפואית שבדקה את גופות ההרוגים במאורעות תרפ"ט בחברון.

בשנת 1939 עבר לגור בגדרה והחל לעסוק בחקלאות. מאז חילק את חייו, מחצית השבוע עסק בחקלאות ובמחצית השנייה נסע לתל אביב לעיסוקיו הרפואיים.

גרי נפטר בירושלים בשנת תש"ב, והובא לקבורה בגדרה. המרפאה בכפר גלעדי נקראה על שמו.

==לקריאה נוספת==
* 'גרי, גרשון', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 146. 
* גרשון גרא, "ד"ר גרשון גרי", בספר אנשי "השומר" בחייהם ובמותם, משרד הביטחון – ההוצאה לאור, 1991.

==קישורים חיצוניים==
* 
* 
* 
* 
* 

==הערות שוליים==

קטגוריה:יהודים מווהלין
קטגוריה:אנשי העלייה השלישית
קטגוריה:רופאים ביישוב
קטגוריה:סגל בית החולים הדסה תל אביב
קטגוריה:גדרה: אישים
קטגוריה:לוחמי הגדודים העבריים
קטגוריה:סגל המרכז הרפואי שערי צדק
קטגוריה:סגל מרכז רפואי הדסה
קטגוריה:אנשי השומר
קטגוריה:בוגרי בית הספר לרפואה באוניברסיטת בוסטון
קטגוריה:ארץ-ישראלים שנולדו ב-1890
קטגוריה:ארץ-ישראלים שנפטרו ב-1942
קטגוריה:אישים הקבורים בגדרה
ג'ון רמבו

ג'ון רמבו (באנגלית: Rambo) הוא סרט פעולה אמריקאי משנת 2008 בבימויו ובכיכובו של סילבסטר סטאלון. הסרט הוא הרביעי בסדרת סרטי "רמבו" ומציג את דמותו של ג'ון רמבו כשהוא יוצא למשימה אחרונה כדי להציל קבוצת מיסיונרים שנחטפו על ידי צבא במיאנמר. הסרט מתאפיין באלימות גרפית רבה ובהתמודדות של רמבו עם עקרונות מוסריים קשים.

הסרט הכניס 113.2 מיליון דולר ברחבי העולם מול תקציב ייצור שבין 47.5-50 מיליון דולר.

== עלילה ==
הסרט מתרחש כעשרים שנה לאחר אירועי הסרט הקודם בסדרה. ג'ון רמבו (סילבסטר סטאלון) חי בבידוד בתאילנד, כשהוא עוסק בלכידת נחשים ובתחזוק סירה. הוא פורש מחיי הלחימה והחיים בצללים, אך כאשר קבוצת מיסיונרים אמריקאית פונה אליו בבקשה להובילם אל תוך אזור מלחמה בבורמה (מיאנמר של היום), הוא מסכים להסיעם. כשהמיסיונרים נופלים בשבי כוחות הצבא האכזרי של מיאנמר, רמבו נאלץ לחזור ללחימה כדי להצילם, ומגלה מחדש את הצד האפל שבנפשו כשהוא נלחם באכזריות חסרת רחמים כדי להציל חפים מפשע.

== צוות שחקנים ==
* סילבסטר סטאלון בתפקיד ג'ון רמבו - חייל לשעבר בכוחות המיוחדים של ארצות הברית, שחי בבידוד ומתקשה להתרחק מעולם האלימות.
* ג'ולי בנז בתפקיד שרה מילר - מנהיגת קבוצת המיסיונרים שנחטפת על ידי כוחות הצבא במיאנמר, מה שמניע את רמבו לצאת למשימה.
* מת'יו מרסדן בתפקיד סקול - לוחם שכיר שמצטרף לרמבו במאמץ להציל את המיסיונרים.
* גרהם מקטביש בתפקיד לואיס - מפקד יחידת שכירי החרב שמובילים את מבצע החילוץ.
* ריי גליניס בתפקיד מייג'ור פיינט - המפקד האכזר של כוחות הצבא במיאנמר, שמחזיק את המיסיונרים בשבי.

== ביקורות ==
רמבו יצא לאקרנים ב-2,751 בתי קולנוע בצפון אמריקה ב-25 בינואר 2008, וגרף 6,490,000 דולר ביום פתיחתו ו-18,200,000 דולר בסוף השבוע של הפתיחה שלו. זה היה הסרט השני הכי מרוויח בסוף השבוע בארצות הברית ובקנדה אחרי פגוש את הספרטנים <ref></ref>הסרט "ג'ון רמבו" זכה לתגובות מעורבות מצד המבקרים. חלקם שיבחו את חזרתו של סילבסטר סטאלון לתפקיד האייקוני ואת סצנות הפעולה האינטנסיביות, בעוד אחרים מתחו ביקורת על העלילה הפשוטה והאלימות הגרפית המוגזמת. באתר Rotten Tomatoes הסרט קיבל ציון של 37%, בעוד שב-Metacritic קיבל ציון של 46 מתוך 100. הסרט הצליח בקופות בעיקר בזכות מעריצים ותיקים של סדרת הסרטים.<ref></ref>

== הערות שוליים ==

קטגוריה:סרטים שצולמו בתאילנד
קטגוריה:סרטים שצונזרו
קטגוריה:סרטי המשך אמריקאיים
קטגוריה:סרטי 2008
כנת רובים

מעמד מעץ ל-12 רובים
מעמד מברזל ל-12 רובים
כנת רובים הוא מתקן (מעץ או מתכת) לאחסון רובים במצב אנכי. 

המתקן היה מוצב בכל תחנות הנוטרים שכונו גם נוקטות עליו הוצבו הרובים ששימשו את הנוטרים שהיו שייכים לאותה התחנה. רוב המעמדים האלה הכילו מקום לאחסון 12 רובים.

בסוף שנות ה-30 ותחילת ה-40 היה נהוג לאחסן בתוך הנוקטות את הרובים שהוקצו לכל יישוב וישוב במתקנים אלה בצורה אנכית.

==קישורים חיצוניים==

קטגוריה:נשק קל
קטגוריה:נוטרות
Hometown Glory

"Hometown Glory" (בעברית: "תהילת עיר הולדתי") הוא הסינגל הראשון של היוצרת והכותבת הבריטית אדל לאלבומה הראשון, 19. השיר יצא לאור כסינגל לראשונה ב-22 באוקטובר 2007. ב-2008 יצא השיר שנית כסינגל הרביעי של אדל. אדל טוענת כי כתבה את השיר ב-10 דקות כאשר אמה ניסתה ללא הצלחה לשכנעה לעזוב את עיר מולדתה, מערב נורווד, למען לימודים אקדמיים.

לראשונה הוצא השיר על ידי ג'יים ט. וחברת הקלטותיו, פק מייקר רקורדינגס. השיר נחל כישלון הן במצעדים והן במכירות. ב-2008 הוציאה אדל שנית את השיר כסינגל הרביעי באלבום בכורתה, 19. השיר הורד רבות מן האינטרנט ונחל הצלחה רבה בתחום המכירות. שבוע אחרי הוצאתו זכה השיר להגיע לראש מצעד הסינגלים הבריטי. ב-2010 קיבל השיר מועמדות בטקס גראמי, בקטגוריית "השיר הוואקלי הנשי הטוב ביותר".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|-
!בריטניה (BPI)
|פלטינה
|739,000<ref></ref>
|-
!קנדה (Music Canada)
|פלטינה
|80,000
|-
! colspan="3" |סיכום
|-
!בכל העולם
|
|3,668,915
|-
| colspan="3" | <small>מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלי בכורה מ-2007
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים על לונדון
קטגוריה:סינגלים בהוצאת אקס-אל רקורדינגס
אנריקו לואיג'י פסטה

אנריקו לואיג'י פסטה (באיטלקית: Enrico Luigi Festa; 11 באוגוסט 1868 - 30 בספטמבר 1939) היה חוקר טבע איטלקי.

אנריקו נולד בטורינו לקונארד ותאודורה משפחה אמידה ומכובדת בעיר. ב-1891 סיים את לימודי ידיעת הטבע באוניברסיטת טורינו ומיד הצטרף למוזיאון הזואולוגי בו נשאר על לפרישתו ב-1923. 
מאחר שיחוסו אפשר לו לחיות ללא דאגות פרנסה, השקיע את כל זמנו במסעות מחקר זואולוגיים סביב העולם. ב-1891 ביקר בתוניס ואסף דוגמאות של 300 מינים, לאחר מכן ביקר במצרים שם בילה את קיץ 1893. משם המשיך לארץ ישראל, ירדן ואגם חומס בסוריה, אזורים שנחקרו מעט מאוד עד אותה תקופה, וחזר עם מינים שנחשבו נדירים. את ממצאיו מהמסע פרסמו ב-1894 חוקרים שונים בעלון של אוניברסיטת טורינו.

לאחר פטירתו תרם את האוסף שלו, שכלל יונקים, ציפורים, זוחלים וחרקים, לרשות מוזיאון הזואולוגי בטורינו.

==מסעו לישראל והסביבה==
ב-27 בפברואר 1893 יצא אנריקו מג'נובה, איטליה כדי לחקור את החי בישראל, ירדן והסביבה. עיקר עניינו היה בציפורים, יונקים ודגים אך כפי שנהגו חוקרים בתקופתו, השתדל לאסוף מגוון רחב ככל האפשר של בעלי חיים ואסף כמעט את כל מה שנקרה בדרכו.

לאחר עצירה של כמה ימים באלכסנדריה, מצרים הגיע ב-22 במרץ ליפו. אנריקו התרשם מהפרדסים היפים הזוחלים ושירת בולבול צהוב-שת שהיה נפוץ בעיר. משם יצא ברכבת, שבניית מסילתה הסתיימה רק שנתיים קודם, עם משרתו ג'ורג' לורנזו ומתורגמן ערבי לכיוון ירושלים, שם שכר כמה פרדות ויצא לסיורים בסביבה לכיוון מנזר מר סבא, ויריחו. בסיוריו צד ציפורים, אסף זוחלים, חרקים, עכבישים ונדלים. בתיאוריו הוא מספר על חזירי בר שהיו נפוצים לאורך הירדן והואדיות וחסידות לבנות שנחתו ליד מקווי מים. 

ב-22 במרץ מזג אוויר התקדר והוא חזר לירושלים לתוך סופת שלג שנמשכה שלושה ימים וכיסתה את האדמה בשלג בגובה של כ-15 ס"מ. באותה תקופה רובה של הארץ היה פרא ושבטים נודדים נהגו לשדוד עוברי אורח, לכן כעבור כמה ימים הצליח להשיג מהפאשה של ירושלים מכתב המורה לתושבי האזור לאפשר לו מעבר חופשי ולעזור בכל דרך אפשרית. הוא שכר כמה גמלים עם שומרים חמושים ויצא לכיוון ים המלח, שם בנה רפסודה וניסה לדוג דגים במעמקי הימה ללא הצלחה. 

כשחזר ליריחו החליט לחקור את אזור עבר הירדן. עד תקופה זו אזור זה כמעט ולא נחקר על ידי חוקרי טבע מאחר נחשב כמסוכן יותר מאשר צידו המערבי של הנהר הירדן, אך מאחר שהיה מיומן בשימוש ברובה ושכר מספר שומרים החליט לנסות את מזלו. ב-12 באפריל חצה את נהר הירדן ועלה צפון לכיוון סלט ועמאן שם הסתובב וחזר דרומה לכיוון מידבא ובחזרה ליריחו, ירושלים ולבסוף ליפו.

== פרסומים ממסעו לישראל, לבנון והסביבה ==
התפרסמו ב-1894 בעלון של אוניברסיטת טורינו כרך 9.
* עלון 167 - זוחלים ודו-חיים
* עלון 169 - פשפשאים
* עלון 172 - סיפור מסע
* עלון 173 - חיפושיות
* עלון 174 - ציפורים
* עלון 177 - סרטנאים ושווה-רגלאים
* עלון 185 - תיאור נמלה חדשה למדע Camponotus festai Emery, 1894 
* עלון 191 - חגבאים

== מקורות ==
* [http://www.treccani.it/enciclopedia/enrico-luigi-festa_%28Dizionario-Biografico%29/ הביוגרפיה של אנריקו]
* [http://biodiversitylibrary.org/page/11243055#page/61 סיפור מסע לישראל, לבנון והאזור] (איטלקית) באתר BHL - עלון 172.

== הערות שוליים ==

קטגוריה:חוקרי טבע
קטגוריה:ארץ ישראל: חוקרי טבע
קטגוריה:איטלקים שנולדו ב-1868
קטגוריה:איטלקים שנפטרו ב-1939
Driver (סדרת משחקים)

Driver היא סדרת משחקים אשר פיתחה חברת Ubisoft Reflections והוצאה לאור על יד החברות GT Interactive Software ו-Ubisoft. הסדרה יצאה לפלטפורמות: פלייסטיישן, ווינדוס, Game Boy Color, מקינטוש, iOS, גיים בוי אדוונס, פלייסטיישן 2, אקס בוקס, ווי, PSP, פלייסטיישן 3, אקס בוקס 360, Mac OS X ונינטנדו 3DS.

משחק זה היה לפורץ דרך וחדשני יחסית לזמנו, אבל עד מהרה איבד מעמדו לטובת משחקים כמו GTA.

== סדרת המשחקים ==
{| class="wikitable" border="1" style="width:70% ;"
|+
|-
! rowspan="2"| כותר
! colspan="4"| פלטפורמות
! rowspan="2"| שנת יציאה
|-
| align="center" | <small>סוני</small>
| align="center" | <small>מיקרוסופט</small>
| align="center" | <small>נינטנדו </small>
| align="center" | <small>אפל</small>
|-
| Driver
| bgcolor="#ddffdd" | פלייסטיישן
| bgcolor="#ddffdd" | Windows
| bgcolor="#ddffdd" | Game Boy Color
| bgcolor="#ddffdd" | Macintosh, iOS
| align="center" | 1999
|-
| Driver 2
| bgcolor="#ddffdd" | פלייסטיישן
| bgcolor="#ffdddd" | אין
| bgcolor="#ddffdd" | Game Boy Advance
| bgcolor="#ffdddd" | אין
| align="center" | 2000
|-
| DRIV3R
| bgcolor="#ddffdd" | פלייסטיישן 2
| bgcolor="#ddffdd" | Xbox, Windows
| bgcolor="#ddffdd" | Game Boy Advance
| bgcolor="#ffdddd" | אין
| align="center" | 2004
|-
| Driver: Parallel Lines
| bgcolor="#ddffdd" | פלייסטיישן 2
| bgcolor="#ddffdd" | Xbox, Windows
| bgcolor="#ddffdd" | Wii
| bgcolor="#ffdddd" | אין
| align="center" | 2006
|-
| Driver 76
| bgcolor="#ddffdd" | PlayStation Portable
| bgcolor="#ffdddd" | אין
| bgcolor="#ffdddd" | אין
| bgcolor="#ffdddd" | אין
| align="center" | 2007
|-
| Driver: San Francisco
| bgcolor="#ddffdd" | פלייסטיישן 3
| bgcolor="#ddffdd" | Xbox 360, Windows
| bgcolor="#ddffdd" | Wii
| bgcolor="#ddffdd" | Mac OS X
| align="center" | 2011
|-
| Driver: Renegade 3D
| bgcolor="#ffdddd" | אין
| bgcolor="#ffdddd" | אין
| bgcolor="#ddffdd" | נינטנדו 3DS
| bgcolor="#ffdddd" | אין
| align="center" | 2011
|-
|}

== קישורים חיצוניים ==

* 

* [https://web.archive.org/web/20130523145135/http://driver-club.uk.ubi.com/xbox/auth/login מועדון הסדרה] 
* 

קטגוריה:סדרות משחקי וידאו
קטגוריה:משחקי וידאו משנת 1999
קטגוריה:משחקי וידאו משנת 2000
קטגוריה:משחקי וידאו משנת 2004
קטגוריה:משחקי וידאו משנת 2006
קטגוריה:משחקי וידאו משנת 2007
קטגוריה:משחקי וידאו משנת 2011
קטגוריה:משחקי פעולה-הרפתקאות
קטגוריה:משחקים דמויי GTA
המסע המסוכן

המסע המסוכן (בשוודית: Den farliga resan) הוא ספר תמונות מאת המחברת השוודית-פינית טובה ינסון. הספר פורסם לראשונה בשנת 1977 על ידי המוציא לאור "Schildts Förlags Ab". זהו ספר התמונות השלישי בסדרת ספרי התמונות של המומינים. הספר לא תורגם לעברית.
 
==תקציר העלילה==
בתחילת הסיפור ילדה קטנה בשם סופי נמצאת בביתה כאשר היא עצובה וכועסת. באמצעות משקפי קסם היא עוברת אל עולם אחר בו היא פוגשת חלק מדמויות המומינים - את מומינטרול, מר המיולין, סניף וכלבו, ואת טינגומי ובוב. יחד הם יוצאים למסע בו הם עוברים על פני נופים מרהיבים, בהם הרי געש וסופות שלג. לבסוף דינורה אוספת את החבורה באמצעות כדור פורח ומובילה אותם לעמק המומינים.

== קישורים חיצוניים ==
* [http://www.guardian.co.uk/books/2011/feb/19/dangerous-journey-tove-jansson-review סקירה באתר הגארדיאן] - פורסם ב-18 בפברואר 2011

קטגוריה:המומינים
קטגוריה:ספרי ילדים ונוער
קטגוריה:ספרי 1977
אורח לא רצוי

אורח לא רצוי (בשוודית: Skurken i muminhuset) הוא ספר תמונות מאת המחברת השוודית-פינית טובה ינסון. הספר פורסם לראשונה בשנת 1980 על ידי המוציא לאור "Schildts Förlags Ab". זהו ספר התמונות הרביעי בסדרת ספרי התמונות של המומינים. הספר לא תורגם לעברית.
 
בניגוד לשאר ספרי התמונות של המומינים אשר מכילים את איוריה של ינסון, ספר זה מכיל רק תמונות של מודל בית המומינים אשר נבנה על ידי ינסון וטוליקי פיאטילה (שותפתה לחיים של ינסון) בין השנים 1976 ל-1979. את התמונות בספר צילם אחיה של טובה ינסון, פר אולוף ינסון.

עלילת הספר מתרחשת בבית המומינים בליל סתיו בעת שמשפחת מומין מתכוננת לקראת שנת החורף שלהם. בחצות מתגנב אל תוך בית המומינים סרח אשר גורם לבלאגן רב עד אשר הוא נתפס על ידי המומינים.

ספר זה לא תורגם לאנגלית, בניגוד למרבית ספריה האחרים של ינסון בסדרת המומינים (מלבד הספר "שירים מעמק המומינים" שגם כן לא תורגם מעולם לאנגלית) אשר יצאו בגרסה אנגלית.

== קישורים חיצוניים ==
* "[https://web.archive.org/web/20140228204435/http://www.schildts.fi/litteratur/1224-skurken-i-muminhuset.html אורח לא רצוי]", באתר המוציא לאור "Schildts Förlags Ab"

קטגוריה:המומינים
קטגוריה:ספרי ילדים ונוער
קטגוריה:ספרי 1980
שירים מעמק המומינים

שירים מעמק המומינים (בשוודית: Visor från Mumindalen) הוא ספר תמונות ושירים אשר נכתב ואויר על ידי המחברת השוודית-פינית טובה ינסון בשיתוף עם אחיה לארס ינסון וארנה טאורו. הספר פורסם לראשונה בשנת 1993 על ידי המוציא לאור "Schildts Förlags Ab". בנוסף לשירים, הספר גם מכילים איורים שונים מאת ינסון. זהו ספר התמונות החמישי והאחרון בסדרת ספרי התמונות של המומינים. הספר לא תורגם לעברית.

הספר מכיל אוסף שירים שנכתבו בהשראת דמויות המומינים. מילות השירים נכתבו על ידי טובה ינסון ולארס ינסון, בעוד שאת הלחן לשירים הכין ארנה טאורו.

ספר זה לא תורגם לאנגלית, בניגוד למרבית ספריה האחרים של ינסון בסדרת המומינים (מלבד הספר "אורח לא רצוי" שגם כן לא תורגם מעולם לאנגלית) אשר יצאו בגרסה אנגלית.

== הערות שוליים ==

קטגוריה:המומינים
קטגוריה:ספרי 1993
מבנה מולקולרי

מולקולת המים]]
מבנה מולקולרי או גאומטריית המולקולה מתייחס לארגונם במרחב התלת-ממדי של האטומים המרכיבים מולקולה כלשהי. המבנה קובע מספר תכונות בחומר כגון: תגובתיות, קוטביות, צבע החומר, מגנטיות, מצב הצבירה ואת פעילותו הביולוגית של החומר. מבנה מולקולרי נמנה עם קבוצת המבנים הכימיים, יחד עם קונפיגורציה אלקטרונית ומבנה גבישי.

==קביעת המבנה המרחבי של מולקולות== 
את המבנה המרחבי של מולקולות אפשר לקבוע באמצעות שיטות ספקטרוסקופיות שונות ועקיפה. ספקטרוסקופיה של אינפרא אדום ושל גלי המיקרו כמו גם ספקטרוסקופיית ראמן, יכולות ללמדנו על המבנה המרחבי של המולקולות על-פי דפוס בליעת הקרינה שלהן, על ידי דרגות חופש רוטציוניות וויברציוניות. קריסטלוגרפיה בקרני רנטגן ועקיפת אלקטרונים ונייטרונים מסוגלות לחשוף את המבנה המולקולרי של גבישים בהתבסס על המרחקים בין גרעיני האטומים וצפיפויות האלקטרוניות. עקיפת אלקטרונים בגז יכולה לשמש עבור מולקולות קטנות השרויות במצב צבירה זה. תהודה מגנטית גרעינית ומעבר אנרגיה על ידי תהודה פלואורסצנטית מספקות מידע משלים באשר למרחקים הדדיים, זוויות וזוויות דו-מישוריות, וקישוריוּת מולקולרית. המבנה המרחבי של מולקולות נקבע באופן מיטבי בטמפרטורות נמוכות, כיוון שבטמפרטורות גבוהות יותר הוא מייצג למעשה מיצוע של אוסף מבנים אפשריים. מולקולות גדולות קיימות לעיתים קרובות בתצורות מרחביות יציבות רבות, הסמוכות באנרגיה שלהן על משטח האנרגיה הפוטנציאלית. את המבנה המרחבי המולקולרי אפשר להעריך בדיוק רב גם באמצעות שיטות חישוביות מתחום הכימיה הקוונטית. המבנה המרחבי של מולקולות עשוי להיות שונה במצבי הצבירה השונים: גז, נוזל ומוצק.

==ראו גם==
*מבנה גבישי
*מבנה כימי

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סטריאוכימיה
קטגוריה:תרכובות
קטגוריה:מבנה כימי
קטגוריה:קצרמר כימיה
טרוקר

נקזים חד-פעמיים
נקז משנת 1850
טרוֹקַר (באנגלית: trocar; ובעברית: נקַז) הוא מכשיר המשמש לניקוז הצטברויות של נוזלים או גזים מחלל הגוף ולניתוח זעיר פולשני הנועד לספק גישה לחלל בגוף (למשל, חלל הבטן, באזור החזה) ולשמר את הפתח באמצעות צינורית.

בישראל מקובל להשתמש במונח טרוקר לתיאור פרוצדורה של נקז חזה.

==שימושים רפואיים==
שימושו העיקרי של הנקז, הוא באמצעות החדרתו למקומות שונים בגוף לצורך ניקוז הצטברויות של נוזל, דם או אוויר (למשל במקרה של חזה אוויר בלחץ או חזה דם).

ברפואה המודרנית נעשה שימוש בטרוקר לביצוע ניתוחים זעירים. הטרוקר המודרני מובנה בתוך צינורית (בדומה לוונפלון) מוחדר לגוף במיקום המיועד ולאחר שנשלף הטרוקר מן הצינורית, יכול המנתח להתבונן דרך הצינורית בחלל באמצעות אנדסקופ ולבצע ניתוחים באמצעות כלי חיתוך, מכשירי אחיזה וכלים ייעודיים אחרים.

הנקזים עשויים טיטניום, פלדה או פלסטיק ומיועדים לשימוש חד פעמי או לשימוש חוזר.
===רפואה וטרינרית===
ברפואה וטרינרית נעשה שימוש בנקזים לניקוז הצטברויות של גזים בכרסם של בעלי חיים מעלי גירה.

==ראו גם==
*נקז חזה
*נקז מוח
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טיפולים רפואיים
קטגוריה:ציוד רפואי
ישראלה אורון

ישראלה אורון (נולדה ב-9 בספטמבר 1952) היא אשת ביטחון ישראלית, לשעבר קצינת ח"ן ראשית וסגנית ראש המועצה לביטחון לאומי.

==ביוגרפיה==
אורון נולדה בבוסק שבברית המועצות ובשנת 1957 עלתה לישראל. אורון התגייסה לצה"ל באוקטובר 1970 ושימשה בו במגוון תפקידים. בשנת 1991 הייתה לאשה הראשונה שמונתה לתפקיד סגן דובר צה"ל, שם הייתה אחראית למחלקת מבצעים, ופיקדה עליה במהלך מלחמת המפרץ הראשונה. בשנת 1993 מונתה למדריכה במכללה לביטחון לאומי, והייתה לאשה הראשונה בתפקיד.

בשנת 1994 מותנה לקצינת ח"ן ראשית, תפקיד אותו מילאה עד שנת 1997. ביוני 2006 מונתה אורון לתפקיד סגנית היועץ לביטחון לאומי לתכנון ותשתיות במועצה לביטחון לאומי.

ישראלה בעלת תואר ראשון בפסיכולוגיה מאוניברסיטת חיפה ומוסמכת מנהל עסקים מטעם אוניברסיטת תל אביב.

אורון פעילה ביוזמת ז'נבה, במועצה לשלום ולביטחון, בתנועת אחריי! ובוועד המנהל של אוניברסיטת בן-גוריון. היא חברת הוועד המנהל במולד - המרכז להתחדשות הדמוקרטיה.

התמודדה בבחירות לכנסת התשע עשרה במקום ה-29 ברשימת התנועה.

== קישורים חיצוניים ==
* עקיבא אלדר, [http://www.al-monitor.com/pulse/iw/contents/articles/originals/2015/03/israela-oron-idf-army-women-career-politics-tzipi-livni.html משרד הביטחון – לא לגברים בלבד], באתר אל-מוניטור, 16 במרץ 2015

==הערות שוליים==

קטגוריה:קצינות ח"ן ראשיות
קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:פעילות התנועה
קטגוריה:סגל המטה לביטחון לאומי
קטגוריה:חברי המועצה הבינלאומית של הקרן החדשה לישראל
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עולות בשנות ה-1950
קטגוריה:עולים בשנות ה-1950
קטגוריה:ישראליות שנולדו ב-1952
קטגוריה:ישראלים שנולדו ב-1952
עינב ברמן

עינב ברמן (נולדה ב-1971) היא שפית ישראלית.

==ביוגרפיה==

עינב ברמן למדה פיזיקה ופילוסופיה באוניברסיטה, היא לא למדה בישול באופן מסודר. עבדה במסעדת אורנה ואלה בשנים 1995–2006, בהתחלה כברמנית ואחר-כך כקונדיטורית וכשפית ראשית. היא השתלמה בשתי מסעדות מישלן שונות באיטליה<ref name=":0"></ref>: ג'ויה הצמחונית במילאנו<ref></ref> ומסעדת קוואטרו פאסי<ref></ref> באמלפי. אחרי שנולד בנה עזבה את המסעדה.

בנובמבר 2007 פתחה את מסעדת הביסטרו "אסיף" ברחוב לילנבלום בנווה צדק, שתפריטה התחלף מדי עונה. המסעדה, שנסגרה בתחילת שנת 2012, נבחרה על ידי ז'אנה גור, עורכת כתב העת "על השולחן", כאחת מעשר המסעדות האהובות עליה בתל אביב. ברמן עבדה בקבוצת המסעדות נואר, ובשנת 2016 פתחה יחד עם השפית יהלומה לוי את "יהלומה בנמל" ואת "ביסטרו נח"<ref></ref>. בשנת 2017 פתחה את מסעדת "איטלקי מקומי" שקצרה שבחים רבים<ref name=":0" />.

בשנת 2006 ראה אור בהוצאת אחוזת בית הספר "אורנה ואלה: ספר המתכונים" אותו כתבה ברמן ביחד עם אלה שיין ואורנה אגמון.

== גלריית תמונות ==
<gallery>
קובץ:Beetroot Rolls, Focaccia and olives aioli.jpg|לחמניות סלק, פוקאצ'ה ואיולי זיתים
קובץ:Pate of Chicken Liver.jpg|פטה כבד עוף עם חזיר, בריוש תאנים ואגוזי לוז
קובץ:Gentle Pressed Sea Fish, Radish.jpg|ברוסקטה דג בכבישה עדינה, צנונית, אבוקדו, ושמן זרעי ענבים
קובץ:Veal Scaloppini with Feta in Salsa Verde and Swiss Chard Ravioli.jpg|אסקלופ עגל עם גבינת פטה בסלסה ורדה, צנוניות ורביולי מנגולד
קובץ:Baked Goat Cheese Cake with Caramel and Walnuts.jpg|עוגת גבינת עיזים עם פירורי לוז, קרמל ורוטב תפוז
</gallery>

==קישורים חיצוניים==

* [https://web.archive.org/web/20200615064009/https://www.rol.co.il/ מסעדת אסיף] באתר rol
* [https://web.archive.org/web/20111020023552/http://www.rest.co.il/sites/Default.asp?txtRestID=9143 מסעדת אסיף] באתר rest
* 
* 
* עינב ברמן, [https://web.archive.org/web/20091112072345/http://food.walla.co.il/?w=%2F906%2F1605213 בטיפול], באתר על השולחן, 11 בנובמבר 2009
* אלון צרפתי, [http://www.nrg.co.il/online/55/ART1/843/948.html חגיגת אסיף: ביקורת מסעדה], באתר nrg, 25 בינואר 2009
* שגיא כהן, [http://www.nrg.co.il/online/55/ART1/670/557.html?hp=55&cat=303 סלח לי, אבל אתה נושך את צווארי], באתר nrg, 14 בדצמבר 2007
* 
* 
* [http://www.foodha.co.il/2010/07/אסיף-סוף-סוף/ אסיף סוף סוף], באתר פודהה, 24 ביולי 2010
* 
* 
* 
* 
* [http://www.tapuz.co.il/blog/net/ViewEntry.aspx?EntryId=1678173&skip=1 גן עדן עירוני], באתר טיק טאק יוצא לאכול, 14 באפריל 2010

==הערות שוליים==

קטגוריה:שפיות ישראליות
קטגוריה:שפים ישראלים
קטגוריה:ישראליות שנולדו ב-1971
קטגוריה:ישראלים שנולדו ב-1971
צבי רזי

צבי רזי (1941 - 12 באוקטובר 2016) היה פרופסור להיסטוריה באוניברסיטת תל אביב, מומחה להיסטוריה של ימי הביניים באנגליה והדמוגרפיה בימי הביניים. "היה אחד מחשובי חוקרי ימה"ב בעולם. מחקריו פורצי הדרך על חברת האיכרים האנגלית שינו דפוסי מחשבה והשפיעו על דורות של חוקרים", לדברי פרופ' אביעד קליינברג.

==ביוגרפיה==

צבי רזי נולד בשנת 1941 בתל אביב, בן לעדה, שעלתה מפולין, ולמאיר, עורך דין שעלה מאוקראינה. למד בבית הספר "הכרמל" ובתיכון עירוני ה', והיה חבר ב"תנועה המאוחדת", במסגרתה להכשרה בקיבוץ משמר דוד. התגייס לנח"ל המוצנח ובמלחמת ששת הימים שירת במילואים בסיירת של חטיבת ירושלים, בפיקודו של יוסי לנגוצקי.

למד לתואר ראשון בהיסטוריה כללית באוניברסיטה העברית בירושלים. בשנת 1970 קיבל באוניברסיטה זו תואר שני בהיסטוריה, על עבודה שכותרתה "נסיכות הגליל במאה הי"ב", שנכתבה בהנחייתו של פרופ' יהושע פראוור.
בשנת 1976 סיים את עבודת הדוקטור תחת הכותרת "The peasant families and landholding in Halesowen, 1270-1400" באוניברסיטת ברמינגהאם בהנחיית פרופ' רודני הילטון. היסטוריונים של ימי הביניים באנגליה לא יכלו להשתמש ברישומי כנסייה כדי להגיע למסקנות דמוגרפיות מכוון שאלה זמינים רק החל מהמאה ה-16. רזי עשה במחקרו שימוש ברישומי של בית המשפט המחוזי (Manor court) כדי לנסות ללמוד על חיי האיכרים במחוז האנגלי היילזוון (Halesowen).

בשנת 1976 הצטרף לסגל החוג להיסטוריה באוניברסיטת תל אביב.

לימד גם במכללה האקדמית תל אביב-יפו.

נפטר ב-12 באוקטובר 2016 ונטמן בבית הקברות קריית שאול.

==פעילות פוליטית==
עמיתו של רזי בחוג להיסטוריה, פרופ' אביעד קליינברג, תיאר:

== מספריו ==
<div style="direction: ltr;">
* Medieval society and the manor court, Zvi Razi, Richard Michael Smith, Oxford Press, 1996
* Life, marriage, and death in a medieval parish: economy, society, and demography in Halesowen, 1270-1400, Cambridge University Press, 1980.
</div>

==קישורים חיצוניים==
* [https://aviadkleinberg.com/2016/10/18/צבי-רזי-עוד-משהו/ צבי רזי: עוד משהו], בבלוג של אביעד קליינברג
* 

==הערות שוליים==

קטגוריה:סגל אוניברסיטת תל אביב: היסטוריה כללית
קטגוריה:היסטוריונים של ימי הביניים
קטגוריה:בוגרי התנועה המאוחדת
קטגוריה:בוגרי בית הספר הכרמל (תל אביב)
קטגוריה:בוגרי תיכון עירוני ה' (תל אביב)
קטגוריה:חברי גרעיני נח"ל
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת ברמינגהאם
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1941
קטגוריה:ישראלים שנפטרו ב-2016
האקדמיה העולמית למדעים

האקדמיה העולמית למדעים (באנגלית: The World Academy of Science; בראשי תיבות: TWAS) הוא מוסד אקדמי לקידום המדעים בעולם המתפתח, אשר הוקם בשנת 1983 על ידי הפיזיקאי הפקיסטני זוכה פרס נובל עבדוס סלאם ומושבה ב (ICTP) בטריאסטה שבאיטליה.

הארגון מאחד יותר מ-1,400 מדענים מכ-100 מדינות ומטרתו העיקרית היא לקדם את המדע ופיתוח בר-קיימא בעולם המתפתח. עד לשנת 2004 שמו של הארגון היה Third World Academy of Sciences. הארגון ממומן בעיקר על ידי אונסק"ו.

הארגון מקיים כנסים בין-לאומיים, מעניק מלגות מחקר ופרסים שונים. נשיאת הארגון מינואר 2023 היא פרופסור לאפידמיולוגיה נציגת דרום אפריקה, .

החל משנת 1985 הארגון מעניק פרסים שנתיים של 15 אלף דולר למדענים ממדינות המתפתחות. בשנת 2003 פרס הוענק למעיינה זץ, מדענית ברזילאית ילידת ישראל.

== קישורים חיצוניים ==

* 

קטגוריה:מוסדות מדעיים בין-לאומיים
איל דה יו

איל דה יו (בצרפתית: Île d'Yeu) הוא אי לחופי ונדה שבצרפת. מבחינה אדמיניסטרטיבית מוכרז האי כקנטון ובו קומונה אחת בעלת שם זהה.

גודל האי כ-23.32 קמ"ר ונכון לשנת 2008 מתגוררים בו 4,562 תושבים. באי שני נמלים Port-Joinville ו-Port de la Meule. באי טירה הקרויה Vieux-château de l'Île d'Yeu, שהוקמה במאה ה-14 כדי להגן על האי מפני שודדי ים. 

אנרי פיליפ פטן, מנהיג צרפת ששיתף פעולה עם הנאצים הוגלה לאי, שם מת במאסר בשנת 1951.

== קישורים חיצוניים ==

* 
* [http://www.ile-yeu.fr/ אתר התיירות של האי]

קטגוריה:צרפת: איים
קטגוריה:פיי דה לה לואר: יישובים
קטגוריה:פיי דה לה לואר: גאוגרפיה
FN HP

Browning HP
FN HP הוא אקדח מתוצרת חברת FN Herstal הבלגית.

האקדח תוכנן על ידי ג'ון בראונינג, מתכנן נשק אמריקאי שנפטר לפני תחילת יצורו, בסוף שנות ה-20 של המאה ה-20. מאז המנגנון נותר כמעט ללא שינוי. האקדח הוא בקליבר 9 מ"מ פרבלום (9X19). המחסנית הסטנדרטית מכילה 13 כדורים אך יש גם מחסניות מתאימות בתכולה של 15 או 20 כדורים.<br />
האקדח הוא מסוג "פעולה בודדת" (SA) ומנגנוני הבטיחות כוללים: טובלן שמונע נקירה כאשר אין מחסנית (יש חילוקי דעות לגבי התועלת) וניצרה.

השם המקובל לאקדח הקלאסי הוא: (Browning HP (High Power. הדגם הנוכחי הוא "סימן 3" (MK III)<br /> בישראל נפוץ הכינוי "אקדח אף אן".<br />

במשך השנים נוספו לאקדח ניצרה דו צדדית ומגנון לעצירת פטיש מנפילה לא רצויה.

יחד עם הקולט M1911 נחשב ה-FN בראונינג כ"אקדח קלאסי" ובעל מוניטין של אקדח אמין ומדויק. הוא שרת ועדיין משרת כאקדח רשמי בצבאות ומשטרות ברחבי העולם. 

יש עוד מספר מדינות שמיצרות את המותג hi power למשל קנדה <gallery>
קובץ:FN Browning HP Marinir.jpg
קובץ:FN Hi Power.jpg
קובץ:FN Browning Hi Power 9mm.jpg
</gallery>

==קישורים חיצוניים==

FN
קטגוריה:נשק קל במלחמת העולם השנייה
קטגוריה:משטרת ישראל: נשק קל
בית תאילנדי

בית תאילנדי היא מסעדה תל אביבית המתמחה במטבח התאילנדי.

==אודות המסעדה==
המסעדה נפתחה ב-1996 והיא נמצאת ברחוב בוגרשוב פינת בן-יהודה. במקום מגישים מאכלים בסגנון דרום תאילנד, שמתאפיינים בבישול בחלב קוקוס ומגוון מחיות, מאכלים בסגנון מחוז איסאן בצפון-מזרח תאילנד ומאכלי רחוב תאילנדים. למסעדה גן ירקות בו מגדלים ירקות תאילנדים לצרכיה, כגון: קפאו – בזיל תאי, מקואה פראו – חציל תאי, פאקנה (Chinese Broccoli) ופאק בונג (Morning Glory).

בעלי המסעדה הם הישראלי יריב מלילי ואשתו התאילנדית, לק סונן. מלילי הכיר את סונן בעת שעבד כדייג בתאילנד. הם הכירו כאשר מלילי טייל ברחוב, והתאהב בסונן שעבדה עם אביה באחד מדוכני האוכל במדינה. לאחר חתונתם, שב מלילי ביחד עם סונן לישראל, והשניים פתחו את המסעדה.

==דירוג המסעדה==
המסעדה זכתה לשבחים מצד כלי תקשורת ומביני עניין בישראל. מדריך Time Out תל אביב בחר בשנת 2007 את המסעדה כאחת מעשר המסעדות הטובות בתל אביב ובשנת 2014 בחר מדריך זה את המסעדה כמסעדה האסייתית הטובה ביותר בארץ וכתב: 

כתב העת "על השולחן" בחר ב"בית תאילנדי" כאחת משש המסעדות האסייתיות הטובות בתל אביב ומעריב nrg בחר בשנת 2011 ב"בית תאילנדי" כאחת מעשר מסעדות היוקרה הטובות בישראל. עיתון "הארץ" הגדיר את "בית תיאלנדי" בשנת 2015, כאחת משבע המסעדות האסייתיות המומלצות בארץ.

בספר "מומלץ מפה" בשנת 2011 קיבלה "בית תאילנדי", ביחד עם עוד שתי מסעדות, דירוג 9.3 מתוך 10. רק 11 מסעדות בישראל קיבלו ציון גבוה ממנה.

בסקר שערך ב-2014 במגזין mako בקרב השפים הטובים בישראל, נבחרה בית תאילנדי כמסעדה השנייה בטיבה בישראל. עורכי הסקר כתבו על בחירה זו: 

בשני משאלים שערך אתר מאקו בקרב 100 שפים, באפריל 2014 ובפברואר 2016, נבחרה המסעדה במקום שני ברשימת המסעדות הטובות בישראל.

<gallery>
Thai House restaurant 9.jpg
Thai House restaurant 1.jpg
Thai House restaurant 2.jpg
Thai House restaurant 4.jpg
Thai House restaurant 5.jpg
Thai House restaurant 7.jpg
</gallery>

==לקריאה נוספת==
* נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 335-334.
*חיליק גורפינקל, "מסע קולינרי", הוצאת מפה, 2009, עמ' 128

==קישורים חיצוניים==

* 

* ליאור דובדבני, [http://www.nrg.co.il/online/archive/ART/225/617.html אפשר גם בלי חרדל], באתר nrg מעריב, 20 בדצמבר 2001
* 
* דני ססלר, [http://www.nrg.co.il/online/12/ART/881/849.html כל פאפאיה מלמיליאן], באתר nrg מעריב, 10 במרץ 2005
* 
* 
* 
* 
* 
* 
* [http://www.tapuz.co.il/blog/net/viewentry.aspx?EntryId=1443041 ליבי במזרח], בבלוג טיק טאק יוצא לאכול, 25 במרץ 2009
* 
* גיל אקרמן, [http://timeout.co.il/%D7%94%D7%9E%D7%93%D7%A8%D7%99%D7%9A/%D7%9E%D7%A1%D7%A2%D7%93%D7%95%D7%AA/%D7%91%D7%99%D7%AA-%D7%AA%D7%90%D7%99%D7%9C%D7%A0%D7%93%D7%99 ביקורת: דירה להשכיר], באתר טיים אאוט תל אביב, 18 בדצמבר 2013
* 
* 
* [https://www.chefstable.co.il/1847 מאגר המתכונים של בית תאילנדי] באתר לבשל כמו שף

==הערות שוליים==

קטגוריה:תל אביב-יפו: בתי קפה ומסעדות
קטגוריה:רחוב בן-יהודה (תל אביב)
סוניה אדלר

סוניה אדלר
סוניה ("סופיה") אדלר (בערך ב- 1862, אודסה - 29 ביולי 1884 לונדון, נולדה כסוניה אוברלנדר ושם הבמה המוקדם שלה היה סוניה מיכלסון. היא הייתה אחת הנשים הראשונות שהופיעו בתיאטרון יידיש באימפריה הרוסית. מאוחר יותר היא הייתה אשתו הראשונה של השחקן יעקב אדלר. הם עברו יחד ללונדון ב- 1883 אחרי האיסור על תיאטרון יידיש ברוסיה ב- 1883.

היא הייתה יהודיה מאודסה, אוקראינה ובאה ממשפחה מכובדת שמוצאה מקורלנד (כיום לטביה). יעקב אדלר מעיר בזיכרונותיו שבזמן בו הם נפגשו היא הייתה סטודנטית באוניברסיטה של אודסה. כמוהו היא דיברה יידיש ורוסית אבל דברה גרמנית הרבה יותר טוב ממנו וכן הצטיינה בצרפתית. הוא מוסיף "שכמו כל הצעירים הטובים של התקופה היא הייתה ניהיליסטית, תלמידה מאוד רצינית ומהפכנית" ושהלהט שלה ושל משפחתה לתיאטרון וחזונם למה יכול לתיאטרון יידיש להתפתח השאיר אותו במקצוע למרות הקושי בשנים הראשונות של הקריירה שלו כשחקן".

תפקידה הראשון כשחקנית מקצועית (אודסה 1887) היה בתפקיד ראשי באופרטה הקומית השחורה של אברהם גולדפדן בריינדעלע קאָזאַק (בריינדלה הקוזקית) בלהקתו של ישראל רוזנברג, להקת תיאטרון יידיש הראשונה באימפריה הרוסית. בתחילה היא שיחקה מול יעקב ספיבקובסקי אך היא משכה בחוטים כדי שיעקב אדלר, אליו היא הייתה כבר קרובה באותו זמן, יקבל את התפקיד. בשנים שלאחר מכן היו לה עליות ומורדות וכך גם ביחסיה עם אדלר אבל הם התחתנו בפולטובה ב- 1880.

בפברואר 1883 נרצח הצאר אלכסנדר השני שהיה מאורע הרה אסון עבור יהודי רוסיה. הדבר השפיע קשות על תיאטרון יידיש וכמובן על משפחת אדלר. באותו זמן היו האדלרים בלהקתו של גולדפדן והיו אמורים לצאת למסע הופעות בסנקט פטרבורג. האבל על מותו של הצאר פירושו היה שלא יהיו הופעות בער הבירה. בנוסף לכך נטה האקלים הפוליטי בחדות נגד היהודים. להקתו של גולדפדן הופיעה לזמן מה במינסק, בוברויסק שם הם שיחקו בעיקר בפני חיילים רוסיים ואחרי כן נסעו לויטבסק שם נאלצו יעקב אדלר ורעייתו ההרה לתבוע את גולדפדן שישלם להם את שכרם. הם עזבו אותו והצטרפו לרוזנברג כשהם משחקים בתיאטרון אוהל בניז'ין. אך מצבם החמיר עוד יותר. היה פוגרום בניז'ין. הלהקה הצליחה להתחמק מפגיעה גופנית בחלקו על ידי כך ששכנעו את הפורעים שהם להקת תיאטרון צרפתי ובחלקו בכך שעשו שימוש נבון בכסף שהאדלרים זכו בו בבית המשפט מגולדפדן. 

אחרי כמה חודשים של הופעות בלודז' וז'יטומיר חזרה סוניה לבית הוריה באודסה כדי ללדת את בתה רבקה (שנפטרה מאוחר יותר בלונדון בגיל 3). גם סוניה נפטרה בלונדון מזיהום שלקתה בו בזמן שילדה את בנה השני אברהם ב- 1886.

== לקריאה נוספת ==
<div style="direction: ltr;">
* Adler, Jacob, A Life on the Stage: A Memoir, translated and with commentary by Lulla Rosenfeld, Knopf, New York, 1999, , 98-102, 122 passim.
</div>

==הערות שוליים==

קטגוריה:ילידות 1862
קטגוריה:שחקני תיאטרון יידיש
קטגוריה:יהודים אוקראינים
קטגוריה:שחקניות יידישאיות
קטגוריה:נפטרות ב-1884
וולגודונסק

250px
וולגודנסק (ברוסית: Волгодонск) היא עיר במחוז רוסטוב ברוסיה.

וולגודנסק היא אחת הערים הצעירות בדרום רוסיה, הוקמה ב-27 ביולי 1950 כמרכז מדעי ותעשייתי המאגד 12 אזורים חקלאיים. העיר נחשבת לעיר-לוויין של תחנת הכוח הגרעינית "רוסטוב", השוכנת במרחק של כ-12 ק"מ מהעיר והחל מדצמבר 2015 מספקת את החשמל לחצי האי קרים.

==היסטוריה==
יסוד העיר קשור להקמה של תעלת וולגה-דון. עם סיום בניית התעלה העיר המשיכה להתפתח. בשנות ה-80 של המאה ה-20 ממשלת ברית המועצות החליטה להקים בעיר מפעל ענק לייצור מרכיבים של תחנות כוח גרעיניות. הקמת מפעל זה נתנה דחיפה גדולה לפיתוח העיר. אבן דרך נוספת בפיתוח העיר הייתה תחילת הקמה של תחנת כוח גרעינית באזור בשנת 1977. לאחר אסון צ'רנוביל היקף הייצור במפעל לייצור רכיבים תחנות כוח גרעיניות קטן בהרבה והקמת תחנת כוח בקרבת העיר הופסקה.

==גאוגרפיה==
העיר וולגודנסק (שנקראה וולגו-דונסק בעבר) שוכנת בחלק המזרחי של מחוז רוסטוב, בין העיר רוסטוב על הדון ווולגוגרד והיא סמוכה לערים גדולות נוספות כסטברופול, קרסנודר ואליסטה.

==אקלים==
העיר מתאפיינת באקלים יבשתי וקר - שהוא לח מאוד בקיץ, כשהטמפרטורה הממוצעת בחודש יולי עומדת על 23+ מעלות, כשהטמפרטורה השנתית הממוצעת היא +8,9 °C.

מדי שנה כמות המשקעים הממוצעת מגיעה ל-433 מילימטר בשנה.

== ערים תאומות ==

* 

==קישורים חיצוניים==

* 

קטגוריה:מחוז רוסטוב: ערים
קטגוריה:יישובים שהוקמו ב-1950
אמילי מורטימר

אמילי קתלין אן מורטימר (באנגלית: Emily Kathleen Anne Mortimer; נולדה ב-6 באוקטובר 1971) היא שחקנית קולנוע, תיאטרון וטלוויזיה אנגלייה. התפרסמה בהופעותיה בסרטים "לארס והבחורה האמיתית", "נקודת מפגש", "טראנס סיביריאן", "שאטר איילנד" ו"פרנקי היקר".

==ביוגרפיה==
מורטימר נולדה בפינשבארי פארק שבלונדון לפנלופה ולסופר- מפיק ג'ון מורטימר.
למורטימר אחות צעירה יותר ושני אחים למחצה סאלי והמפיק ג'רמי מורטימר.
למדה ב"בית ספר הפרטי לבנות סט' פול" שבמערב לונדון, כיתה אחת מתחת לזוכת האוסקר רייצ'ל וייס.
לאחר מכן עברה ללמוד ב"מכללת לינקולן" שבחסות "אוניברסיטת אוקספורד".

===קריירת משחק===
מורטימר התפרסמה לראשונה ב-1996 ששיחקה בסרט "הרוח והחושך" לצידם של מייקל דאגלס וואל קילמר.
ב-1998 השתתפה בדרמה ההיסטורית "אליזבת" בתפקיד קאט אשלי, חברתה של המלכה אליזבת (קייט בלאנשט).
ב-1999 שיחקה בסרט שובר הקופות ""נוטינג היל", לצידם של יו גרנט, וג'וליה רוברטס
ב-2000 הופיעה בקומדיה "הילד" בתור איימי העוזרת של יועץ התדמית ראס דוריטץ (ברוס ויליס) ובסרט האימה "צעקה 3".

ב-2001 קיבלה ביקורות טובות ואת פרס אינדפנדנט ספיריט על הופעתה בדרמה "ממש מושלמות", בנוסף שיחקה בקומדיית האקשן הבריטית "טריפ 51" בתפקיד הרוצחת השכירה דקוטה.
ב-2003 שיחקה בתפקיד ראשי קומדיה "צעירים יפים ומבריקים" ומשני שהקנה לו ביקורות אוהדות בדרמה "הזר".

ב-2004 שיחקה לצידו של ג'רארד באטלר בדרמה "פרנקי היקר", ודיבבה את דמותה של סופי האטר בגרסה האנגלית של סרט האנימציה המצליח "הטירה הנעה".
ב-2005 שיחקה מורטימר בסרטו של וודי אלן "נקודת מפגש" בתור קלואי יואיט.
ב-2006 הופיעה בקומדיית הריגול "הפנתר הוורוד" בתפקיד ניקול דוראן, המזכירה של הבלש ז'אק קלוזו (סטיב מרטין). את התפקיד המשיכה מורטימר גם בסרט ההמשך "הפנתר הוורוד 2".
ב-2007 הופיעה בקומדיה "לארס והבחורה האמיתית" בתור קארין אחותו של גיבור העלילה לארס לינדסטורם (ראיין גוסלינג) ובדרמה הקומית "חיים מסתובבים" בתור סוזן אשתו של היועץ פרנק אלן (ראיין ריינולדס).

ב-2008 הופיעה לצידו של וודי הרלסון במותחן "טראנס סיביריאן". ב-2009 שיחקה לצידו של מייקל קיין בדרמת הפעולה "הארי בראון" בתור הבלשית אליס פרמפטון.
ב-2010 השתתפה במותחן הפסיכולוגי של מרטין סקורסזה "שאטר איילנד".
ב-2011 שיחקה בקומדיה "אחינו האדיוט" ודיבבה בסרט האנימציה שובר הקופות "מכוניות 2".

ב-2017 שיחקה בסרט "תחושה של סוף", המבוסס על רומן באותו שם מאת ג'וליאן בארנס.

ב-2021 כתבה את התסריט לסדרה "המרדף אחר האהבה" על פי ספרה של ננסי מיטפורד, שהפיק ה-BBC.

===חיים אישיים===
למורטימר שני ילדים מבעלה השחקן האמריקאי אלסנדרו ניבולה, אותו הכירה על סט הסרט "אל תשטו באהבה". בנם הוא השחקן סם ניבולה.

== פילמוגרפיה ==

=== טלוויזיה ===
* חדר החדשות (2014-2012) - בתפקיד: מקנזי מק'קייל
* דול ואם (2015-2014) - בתפקיד: אמילי
* אל תחפרי לעומק (2020) - בתפקיד: שרון
* המרדף אחרי האהבה (2021) - בתפקיד: הבולטר
* הלוק החדש <small>(אנ')</small> (2024) - בתפקיד: אלזה לומברדי.

==קישורים חיצוניים==

* 
* 

==הערות שוליים==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:מדבבות אנגליות
קטגוריה:בריטיות שנולדו ב-1971
קטגוריה:בריטים שנולדו ב-1971
עצי אשוח 2

עצי אשוח 2 (ברוסית: Ёлки-2) הוא סרט דרמה קומי רוסי בהפקתו של טימור בקממבטוב והוא סרט ההמשך לסרט "עצי אשוח".

==עלילה==
בדומה לסרט הקודם, הסרט סובב סביב 12 ערים ברוסיה כולה, בהן גם צולם הסרט, ומספר את המשך קורותיהן של הדמויות שהוצגו תחילה בסרט הקודם.

הפעם סרט מתפצל לחמישה סיפורים מקבילים:

הסיפור הראשון מגולל תשוקה "שייקספירית" סוערת בין קרובי משפחה, שאינם מרוצים מחתונתה של אלן (אלן קונסטנטינוב), נערה רוסייה המבקשתה להינשא לגבר צעיר קווקזי בשם אסלן (טימור אורצוייב) בסיפור אהבה שלא מבשר על סוף טוב, כאשר אביה של הנערה, קפטן המשטרה סנגירב (סרגיי בזרוקוב) נועל אותה במאסר הגנתי ומאלץ אותה לבחור להיפרד מאסלן. עמה בתא המאסר נכלא גם "הדרקון" (גושה קוצנקו) הטוב, שנכלא על לא עוול בכפו ונאלץ להעביר את ערב השנה החדשה במאסר ומשמש הפוגה קומית במהלך הסרט.

הסרט מגולל במקביל את סיפורם של טייסים (אלכסיי פטרנקו גילם את הטייס הראשי, את טייס המשנה גילם פאבל ברשאק) שמנסים להנחית בנחיתת אונס מטוס נוסעים, בלב שדה תעופה נטוש, מבלי לדעת אם מישהו נמצא במגדל הפיקוח. לשמחת הטייסים והנוסעים, בשדה התעופה הנטוש עובד אדם בודד, טייס לשעבר (המגולם על ידי ולדימיר מנשוב), שממשיך לעבוד בשדה התעופה הנטוש, מתוך תחושת שליחות, אף שכבר שנים שלא התייצב במגדל הפיקוח.

הסיפור השלישי הוא סיפורה של הילדה נסטיה (ולריה סטרליאייבה) שמעולם לא ראתה את אביה וחיה עם אמה (אנה צ'יפובסקאיה) ובן זוגה - המתחפש לסנטה קלאוס (פיוטר פיודורוב), והמשמש כאביה החורג והאדם שעשוי להעניק אושר לה ולאמהּ, כשכל זאת היא כותבת במכתבה אל הסנטה קלאוס, בתקווה שזה יעניק לה מתנה - אלא שהמשאלה עלולה להתגשם כשבפתח הבית מופיע קוסם...

הסיפור הרביעי מגולל את סיפורם של זוג חברים (אלכסנדר דומוגארוב הצעיר ואלכסנדר גולובין), חובבי אקסטרים, שהופיעו גם בסרט הקודם - הפעם הם מנסים לגלוש בסנואובורד במורד המדרגות ברחוב, בעודם תרים אחר ספורט מאתגר. במקביל לסיפור משולב גם סיפורה של בחורה צעירה (בגילומה של ויקטוריה ורג'ביצקאיה), שאינה מחבבת במיוחד את ליל השנה החדשה ומוצאת גבר חדש להרוס לו את החג, קצין משמר הקרמלין המאוהב בה נואשות.

הסיפור החמישי, המשתלב לאורך הסרט כולו, מספר את סיפורו של איש העסקים הפטרבורגי המוצלח, בוריס (איוואן אורגאנט) - שהופיע גם בסרט הראשון - שמנסה שוב את מזלו וזאת במאמץ להשיב לעצמו את הזיכרון שאבד לו, כשנחבל בראשו. הוא פוגש ביבגני (סרגיי סבטלאקוב) - בחור שפגש שנה קודם ונפגשים כעת שוב ויחד עמו הוא יוצא למסע על מנת להשיב לעצמו את זכרונו, כשהדבר היחיד שיכול לסייע הם האותיות Z.G שכתובות בגב כף ידו.

== קישורים חיצוניים ==
* 

קטגוריה:סרטי קומדיה רוסיים
קטגוריה:סרטי דרמה רוסיים
קטגוריה:סרטי 2011
קטגוריה:סרטי המשך רוסיים
קטגוריה:סרטי חג המולד
קטגוריה:סנקט פטרבורג בקולנוע
קטגוריה:מוסקבה בקולנוע
מלכות האלוהים שוכנת בתוכך

מלכות האלוהים שוכנת בתוכך (ברוסית: Царство Божие внутри вас) הוא ספר הגות של הסופר הרוסי לב טולסטוי, שבו הוא פורש את משנתו האנרכיסטית, המבוססת על תפיסתו את בשורתו המקורית של ישו, כבשורה אנרכיסטית-פציפיסטית. הספר יצא לאור בראשונה ב-1894 בגרמניה, היות שהוצאתו לאור נאסרה ברוסיה, מולדת המחבר.

מהטמה גנדי מספר בספרו אוטוביוגרפיה או סיפור ניסויי עם האמת כי ספרו זה של טולסטוי המם אותו, והיה אחת משלוש ההשפעות המודרניות החשובות ביותר על חייו. בהמשך התכתבו השניים, וגנדי מימש את האסטרטגיה למאבק לא אלים שטולסטוי יעץ להודים לנקוט בו, כדי להשתחרר מן הכיבוש הבריטי.

==קישורים חיצוניים==

*[http://www.gutenberg.org/etext/4602 מלכות האלוהים שוכנת בתוכך] - הנוסח המלא בתרגום לאנגלית, על ידי פרויקט גוטנברג
* 

קטגוריה:ערכים שבהם תבנית בריטניקה אינה מתאימה
קטגוריה:ספרי לב טולסטוי
קטגוריה:אי-אלימות באמנות
Cold Shoulder

"Cold Shoulder" (בעברית: "כתף קרה") הוא הסינגל השלישי של זמרת הנשמה הבריטית אדל, מתוך אלבום הבכורה שלה, 19. הסינגל יצא להורדה דיגיטלית באירלנד ב-30 במרץ 2008, ובממלכה המאוחדת יצא באותו פורמט ב-31 במרץ 2008. השיר הוא היחידי מאלבומה של אדל שהופק על ידי מארק רונסון.

השיר הגיע למקום השלישי במצעד הסינגלים הבלגי של פלנדריה ולמקום ה-19 במצעד הסינגלים הבלגי של ולוניה. הוא הגיע גם למקום ה-28 במצעד הסינגלים ההולנדי ולמקום ה-18 במצעד הסינגלים הבריטי.

== רקע ==
מתופף להקת ג'מירוקוואי, סטוארט זנדר, מתופף בשיר. מארק רונסון הוסיף את השיר למסע הופעותיו באותה השנה. אדל ביצעה את השיר בתוכנית Friday Night with Jools Holland ב-8 בפברואר 2008 וב"סאטרדיי נייט לייב" ב-18 באוקטובר 2008.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!אירופה
|16 ביוני 2008
| rowspan="2" |הזרמת מוזיקה • הורדה דיגיטלית
| rowspan="2" |XL
| rowspan="2" style="text-align:center;" |<ref></ref>
|-
!הממלכה המאוחדת
|28 באפריל 2008
|}

== קישורים חיצוניים ==

== הערות שוליים ==

קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים שהופקו על ידי מארק רונסון
קטגוריה:שירי טריפ הופ
קטגוריה:סינגלים בהוצאת אקס-אל רקורדינגס
קרוליין וינברג

קרוליין מריה וינברג (שוודית: Caroline Maria Winberg; נולדה ב-27 במרץ 1985) היא דוגמנית ושחקנית שוודית.

== קריירה ==
החלה לדגמן בגיל 16, ותוך זמן קצר דגמנה עבור מותגים בולטים כולנטינו, ורסצ'ה, אוסקר דה לה רנטה, אסקדה וארמני. במקביל, הופיעה בפרסומות עבור דולצ'ה וגבאנה, טומי הילפיגר, אדידס, רולקס, קלואי, ראלף לורן וניימן מרקוס. בנוסף, הופיעה מספר פעמים על שער המגזין ווג. החל מ-2005, היא מדגמנת בתצוגת האופנה של "ויקטוריה'ס סיקרט" על בסיס שנתי. היא הופיעה בתצוגת האופנה של נעמי קמפבל שהכנסותיה הוקדשו לאמנות בהאיטי. ב-2011 הופיעה לראשונה כשחקנית, בסרט "ללא גבולות", לצד בראדלי קופר ורוברט דה נירו.

==קישורים חיצוניים==

קטגוריה:דוגמניות שוודיות
קטגוריה:שחקניות קולנוע וטלוויזיה שוודיות
קטגוריה:שוודיות שנולדו ב-1985
Rumour Has It

"Rumour Has It" (בעברית: "השמועה אומרת") הוא שיר מאת הזמרת והפזמונאית הבריטית אדל לאלבום הסטודיו השני שלה, 21. השיר נכתב על ידי אדל ועל ידי ראיין טדר, שגם הפיק את השיר מוזיקלית. אדל חשפה במסיבות עיתונאים כי השיר לא מכוון כלפי התקשורת אלא כלפי חבריה שמאמינים לשמועות המופצות עליה. מבחינה מוזיקלית "Rumour Has It" מכיל אלמנטים של ג'אז, פופ ובלוז בליווי פסנתר ופעמות כבדות.

השיר זכה לביקורות חיוביות בעיקר. מבקרי המוזיקה שיבחו את קולה של אדל ואת השיר הקליט. אף שלא הופץ כסינגל, דורג במקום ה-96 בבילבורד הוט 100 ודורג בצמרות מצעדים אמריקאיים אחרים. בהולנד, להבדיל, הופץ השיר כסינגל הרביעי מהאלבום, בהמשך ל-"Someone like You", "Rolling in the Deep" ו-"Set Fire to the Rain". השיר זכה לכמה גרסאות כיסוי ביניהן של שחקני הסדרה המוזיקלית המצליחה Glee אשר שרו אותו ושיר נוסף של אדל בשם "Someone like You" בפרק Mash Off.

אף על פי שיצא כסינגל במדינות בודדות בלבד, גרף השיר הצלחות מסחריות רבות, עם מכירות של יותר מ-400,000 עותקים בארצות הברית, ומכירות נוספות רבות באירופה.

== רקע וכתיבה ==
השיר נכתב על ידי אדל וראיין טדר, שהפיק את השיר מוזיקלית. כאשר הזוג דיברו על שיתוף הפעולה המוצלח אדל חשפה כי "קל לזהות משמיעה שיר של ראיין טדר, וזה משהו שאני אוהבת, אבל רציתי ליצור שיר שיפתיע את כולם בשיתוף הפעולה של שנינו, וכך יצרנו שיר בסגנון פופ-בלוזי בועט". עוד סיפרה כי השיר לא נכתב בהשראת התקשורת אלא כיוון אל חבריה, שפעמים רבות הפיצו שמועות על כך שנפרדה מחברהּ: "אנשים עשויים לחשוב שהשיר הוא על בלוגים, מגזינים ועיתונים, אבל הוא לא. הוא על החברים הקרובים שלי שמאמינים לדברים שהם שומעים עליי, וזה די משפיל". אדל ציינה כי "Rolling in the Deep" ו"Rumour Has It" היו ההפכים של "Someone like You", מבחינה מילולית. היא סיפרה כי כתבה את השיר "Someone like You" מכיוון שנמאס לה להיות "כזאת כלבה" עם השירים "Rolling in the Deep" או "Rumor Has It".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!איטליה (FIMI)
|זהב
|25,000
|-
!ארצות הברית (RIAA)
|פלטינה 2×
|2,000,000
|-
!בריטניה (BPI)
|זהב
|400,000<small></small>
|-
!מקסיקו (AMPROFON)
|זהב
|30,000
|-
!קנדה (Music Canada)
|פלטינה 3×
|240,000<small></small>
|-
! colspan="3" |סיכום
|-
!בכל העולם
|
|5,387,790<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!מקור
|-
!הממלכה המאוחדת
|5 בנובמבר 2011
|רדיו מיינסטרים
|style="text-align:center;"|
|}

==קישורים חיצוניים==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים שנכתבו על ידי ראיין טדר
קטגוריה:סינגלים בהוצאת אקס-אל רקורדינגס
קטגוריה:סינגלים בהוצאת קולומביה רקורדס